Filiberto Ojeda Ríos

Filiberto Ojeda Ríos (født 16. april 1933 i Naguabo, Puerto Rico, død 23. september 2005 i Hormigueros, Puerto Rico) var øverstkommanderende for Boricua Popular Army, en "hemmelig" paramilitær organisasjon i Puerto Rico. 

Boricua Popular Army er en politisk gruppe som oppfordrer til uavhengighet for Puerto Rico med voldelige midler. Organisasjonen ser på USA som en kolonimakt som driver undertrykkende kolonisering over Puerto Rico. Den er basert på øya Puerto Rico og har avdelinger på Fastlands-USA og i enkelte andre land. Organisasjonen ble svartelistet av USAs rettshåndhevende byråer og definert som en terrororganisasjon.

Filiberto Ojeda Ríos ble skutt og drept av FBI den 23. september 2005. Hendelsen skjedde mens FBI hadde omringet huset hans i Hormigueros hvor han hadde søkt tilflukt. FBIs handlemåte er blitt kritisert i ettertid og flere mener at de fremprovoserte dødsfallet.

Referanser 

Puertoricanere
Personer fra Amerika involvert i terroraktivitet
Fødsler i 1933
Dødsfall i 2005
Personer som led en voldelig død
Separatister